Lisäkilpirauhasen gammakuvaus

Tutkimuksen tarkoitus Kuvataan lisäkilpirauhasten sijainti ja toiminta.

Esivalmistelut Mahdolliset lääketauot määrää hoitava lääkäri. Yleensä tyroksiinissa on kahden (2) viikon tauko ja Tyrazol-lääkityksessä on kahden (2) vuorokauden tauko.

Jos käytössä aktiivinen D-vitamiini (Etalpha, Alfacalcidol Orifarm, Zemplar tai Dygratyl), tauon pituus on yksi (1) viikko

Jos käytössä kalsimeetti (Mimpara, Cinacalcet tai Sinafex) tauon pituus on kaksi (2) viikkoa.

**Tutkimus peruuntuu, jos lääkeohjeita ei ole noudatettu.**

Tutkimuksen kulku Tutkimuksen kesto on noin viisi (5) tuntia.  
Tutkimukseen kuuluu radiolääkeinjektio ja gammakuvaus. Tutkimusta täydentää ultraäänitutkimus ja tarvittaessa varjoainetehosteinen TT-kuvaus.

Radiolääke injektion ja gammakuvauksen välillä on kaksi tuntia, jonka aikana voit poistua sairaalasta.

Tutkimuksen jälkeen Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 3 vuorokauden imetystauko tutkimuksen jälkeen. Tauon aikana lypsetty maito tulee hävittää.

Tutkimuksessa käytetään radiolääkettä, joka aiheuttaa pienen määrän radioaktiivista säteilyä ympäristöön. Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

Tutkimuspaikka Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

Lisätiedot Mikäli sinulla on kysyttävää tai sinulle tulee äkillinen este, ota yhteyttä puh. 017 173270.